b'\n_START_ARTICLE_\nHarry Potter in kamen modrosti\n_START_SECTION_\nVsebina knjige\n_START_PARAGRAPH_\nHarry Potter je sila nepriljubljen fant, ki \xc5\xbeivi pri sorodnikih, ki pa ga ne marajo. Vernon in Petunija Dursley sta mu povedala, da sta Harryeva star\xc5\xa1a umrla v prometni nesre\xc4\x8di. Harry jima je verjel. Kar naenkrat se mu za\xc4\x8dnejo dogajati nenavadne stvari. Ko so za Dudleyev (Dudley je Harryev bratranec) rojstni dan odpravili v \xc5\xbeivalski vrt, se je Harry pogovarjal s ka\xc4\x8do. Nenavadne stvari so se mu \xc5\xa1e naprej dogajale. Nekega dne je dobil pismo z Akademije za \xc4\x8darovnike in \xc4\x8darovnice, ki se imenuje Bradavi\xc4\x8darka. Vernon in Petunija sta postala pozorna in tako sta vsako pismo iz Bradavi\xc4\x8darke za\xc5\xbegala. Nekega dne pa se je v hi\xc5\xa1o usulo ogromno pisem in takrat je Vernonu Dursleyu prekipelo. Odpeljali so se na otok, kjer so bili v hi\xc5\xa1i. Ravno tisti dan je bil Harryev rojstni dan. To\xc4\x8dno ob polno\xc4\x8di, pa vrata padejo s te\xc4\x8dajev in v hi\xc5\xa1o vstopi Hagrid Ruralus in mu pove, da je \xc4\x8darovnik. Takrat se Harryju \xc5\xbeivljenje spreobrne saj je sprejet na \xc5\xa1olo za \xc4\x8darovnike, Bradavi\xc4\x8darko. Tam kmalu spozna prijatelja, Rona in Hermiono. S Hermiono se  Ron sprva in Harry ne razumeta dobro, potem pa ko jo re\xc5\xa1ita pred trolom, postanejo najbolj\xc5\xa1i prijatelji.  Harry ugotovi mnoge skrivnosti glede sebe in svojih star\xc5\xa1ev. Postane iskalec Gryfondomske ekipe quidditcha in jim pomaga osvojiti pokal._NEWLINE_Harry in prijatelji se med letom na Bradavi\xc4\x8darki u\xc4\x8dijo raznih \xc4\x8darovni\xc5\xa1kih spretnosti, od varjenja \xc4\x8darobnih napojev, do raznih urokov in zgodovine \xc4\x8darovni\xc5\xa1tva._NEWLINE_Skozi zgodbo se porajajo mnoge skrivnosti in zapleti._NEWLINE_Na koncu zgodbe morajo prijatelji uporabiti vse svoje znanje in se dokopati do legendarnega kamna modrosti, preden to uspe Mrlakensteinu._NEWLINE_Da se dokoplje do kamna, mora premagati \xc5\xa1tevilne ovire, ki so jih postavili u\xc4\x8ditelji Bradavi\xc4\x8darke: od Hagridovega Troglavega psa, hudi\xc4\x8deve zanke profesorice Ochrowtove in sobane s klju\xc4\x8di profesorja Kolibrija, do ogromne McHudurrine \xc5\xa1ahovnice, Rawsove sobane z napoji in kon\xc4\x8dno tudi Dumbledorejevega ogledala Ajneneperh._NEWLINE_Ob pomo\xc4\x8di ogledala se dokoplje do Kamna Modrosti in se na koncu spopade s samim Mrlakensteinom.\n_START_SECTION_\nPodatki\n_START_PARAGRAPH_\nKnjiga je bila v angle\xc5\xa1\xc4\x8dini prvi\xc4\x8d izdana leta 1997 pri zalo\xc5\xbebi Bloomsbury Press, v sloven\xc5\xa1\xc4\x8dini pa leto kasneje v zalo\xc5\xbebi EPTA._NEWLINE_Po knjigi je bil posnet prav tako uspe\xc5\xa1en film.'